Italiano: # Giornali e giornalisti in genovese del XIX secolo

Una certa importanza rivestirono, nella seconda metà del XIX secolo, alcuni periodici interamente redatti in genovese, quali O Balilla, O Stafî, O Zeneize. Idealmente rivolti alle classi popolari, furono di tendenze accentuatamente liberali e antimonarchiche ed impegnati in molte battaglie civili, quali la parità fra i sessi, i dissesti delle pubblica amministrazioni, gli scempi edilizi, la cattiva gestione degli ospedali, ma anche spesso inclini allo scandalismo ed implicati in faccende piuttosto oscure di ricatti e diffamazioni; la maggior parte degli articoli non veniva firmata, mentre la responsabilità veniva assunta da un gerente.

Sono quindi pochi i nomi di giornalisti di cui si abbia certa notizia; tra essi si ricordano Giuseppe Poggi, primo direttore de O Balilla, bisettimanale che uscì ininterrottamente tra il 1868 e il 1904, ed Edoardo Michele Chiozza (1850-1908). Ambedue ebbero problemi con la giustizia, a seguito di accuse di diffamazione, il primo nel 1873; il secondo, particolarmente rissoso e maldicente (sostenne anche un duello), subì una dura condanna nel 1883, in un processo che pose fine alla sua carriera. Autori di romanzi d’appendice, quali Ginn-a de Sampedænn-a (Poggi) e di inchieste come I quartê pövei de Zena (Chiozza), è abbastanza difficile stabilire quanto le accuse loro rivolte fossero fondate e quanto invece dovute all’insofferenza delle autorità di allora verso una pubblicistica che, tutto sommato, garantiva la continuità di un’espressione scritta genovese non rassegnata ad essere semplice strumento d’evasione.

I romanzi pubblicati a puntate sui giornali in genovese non lesinavano critiche all’organizzazione sociale dell’epoca, alla Chiesa, ai sindacati. Ecco un brano tratto da _Doe compagne de scheua_.

Ligure: # Giornali e giornalisti in zeneise do secolo XIX

Unna çerta importansa gh’an avuo, inta segonda meitæ do XIX secolo, çerti giornali scriti areo in zeneise, comme O Balilla, O Stafî, O Zeneise; in teoria indirissæ a-e classe popolare, ean de fòrte tendense libeale e antimonarchiche e impegnæ inte de battagge çivile, comme a paritæ fra òmmo e dònna, i guasti de pubriche amministraçioin, i straggi ediliçi, a gramma gestion di uspiæ, ma ean ascì portæ a-o scandaliximo e mescciæ inte di dafæ pöco ciæi de ricatti e difamaçioin; i ciù tanti articoli no ean firmæ, tanto che a responsabilitæ a se â piggiava un gerente.

De conseguensa, son pöchi i nommi di giornalisti di quæ se gh’agge notiçia segua; tra de lô s’arregòrda Giöxeppe Pòggi, primmo direttô de O Balilla, giornale ch’o l’é sciortio delongo tra o 1868 e o 1904, doe vòtte a-a settemaña, e o Doardo Michê Ciòssa (1850–1908). Tutti doî gh’an avuo di problemi co-a giustiçia, apreuvo à di accaxonamenti pe diffamaçion, o primmo do 1873; o segondo – rattelloso e calunniatô comme tutto (o l’à dovuo sostegnî anche un duello) – o l’à subio unna dua condanna do 1883 inte un proçesso ch’o l’à misso fin a-a seu carrea. Autoî de romansi d’appendixe, comme Giña de Sampedæña (Pòggi) e indagine comme I quartê pövei de Zena (Ciòssa), l’é de grammo fâ o stabilî quante foïsan fondæ e accuse dirette à lô e quante incangio foïsan dovue à l’insofferensa de autoritæ d’aloa verso unna pubriçistica che, in sciâ fin, a garantiva a continuitæ de unn’esprescion scrita zeneise no ancon rescignâ à ëse solo che un instrumento d’evaxon.

I romansi pubricæ à pontæ in scî giornali in zeneise non læxinavan critiche à l’organizzaçion soçiale de l’epoca, a-a Gexa, a-i scindacæ. Eive un tòcco piggiou da _Doe compagne de scheua_.